

# JÕELÄHTME VALLAVALITSUS

Kliimaministeerium

Keskkonnaamet

Tarbijakaitse ja Tehnilise Järelevalve Amet

Päästeamet 15.12.2025 nr 6-4/5540

**Uusküla Muuga sadama Rail Baltic jaamaga piirnevate terminalide detailplaneering**

Teavitame, et Jõelähtme Vallavalitsus võttis 25.09.2025 vastu korralduse nr 771 „Uusküla Muuga sadama Rail Baltic jaamaga piirnevate terminalide detailplaneeringu algatamine ja lähteülesande kinnitamine”.

Planeeringuala hõlmab Uuskülas asuvaid tootmismaa sihtotstarbega maaüksusi Hoidla tee 13 (katastritunnus: 24504:004:1161), Hoidla tee 15a (katastritunnus: 24501:001:2846), Muuga sadam 303 (katastritunnus: 24504:004:1186) ja Muuga sadam 305 (katastritunnus: 24504:004:0566). Planeeringuala asub Uusküla lääneosas AS Tallinna Sadama valduses oleval omandil. Juurdepääs planeeringualale on eraomandis olevalt Hoidla teelt. Planeeritava ala suuruseks on ca 40,4 ha.

Detailplaneeringu eesmärgiks on osaliselt üle planeerida Jõelähtme Vallavolikogu 22.08.2003 otsusega nr 57 kehtestatud Muuga sadama idaosa detailplaneering ning Jõelähtme Vallavolikogu 01.10.2007 otsusega nr 258 kehtestatud Uusküla Muuga jaama laienduse raudteed ja Muuga sadam 3 osa maaüksuse detailplaneering, et määrata kruntide piirid ning hoonestusala ja ehitusõigus algatatava detailplaneeringuga hõlmatavale alale.

Korraldusega saab tutvuda Jõelähtme valla kodulehel dokumendiregistris ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>).

Lugupidamisega

(digitaalselt allkirjastatud)

Andrus Umboja

vallavanem

Gerli Liivoja 605 4879

[gerli@joelahtme.ee](mailto:gerli@joelahtme.ee)